
RAPORT DE SPECIALITATE
Proiect de hotărâre privind aprobarea graficului de plăţi aferente contractului de achiziţie certificate de gaze cu efect de seră (EUA)  încheiat de Compania Locală de Termoficare Colterm SA cu Termoficare Oradea SA
Având în vedere Expunerea de motive nr. SC2019-9755/18.04.2019 a Primarului Municipiului Timișoara și Proiectul de hotărâre privind aprobarea graficului de plăți aferente contractului de achiziție certificate de gaze cu efect de seră (EUA) încheiat de Compania Locală de Termoficare Colterm SA cu Termoficare Oradea SA,
Facem următoarele precizări:
Având în vedere adresa nr. RE2019-909/17.04.2019 a Companiei Locale de Termoficare Colterm S.A. Timişoara şi obligativitatea societăţii, conform art. 28 din HG 780/14.06.2006 de a preda pentru conformarea anului 2018 un  număr de 249.194 certificate de emisii, aferente emisiilor de CO2 verificate. Pentru realizarea conformării în termenul legal (30 aprilie 2019), este necesar ca aceste certificate să existe în conturile Colterm SA până cel târziu în data de 24.04.2019. După predarea certificatelor care existau în contul Colterm SA, mai lipsesc un număr de aproape 219.000 de certificate, care trebuiesc a fi achiziționate.
În cazul nerespectării termenului de conformare, la suma necesară achiziționării acestora, se mai adaugă o amenda de 100 Euro pentru fiecare certificat de emisii nepredat, la cursul leu-Euro valabil la 1 mai 2019. În cazul nepredării în totalitate a cantității de 219.000 de certificate, amenda ar înregistra o valoare de cca 21,9 milioane Euro (104,05 milioane lei la un curs de 4,75 lei/Euro).
În vederea conformării, Colterm SA a transmis cereri de ofertă pentru împrumut certificate CO2, conform prevederilor legale (livrare certificate până în data de 24.04.2019, plata finală a certificatelor urmând a se face până cel mai târziu la 15.10.2019). În cererile de ofertă, transmise mai multor potențiali ofertanți, Colterm SA, neputând oferi garanții bancare, a oferit ca și garanție suma de 36 milioane lei din majorarea de capital social aprobată prin HCL 202/15.11.2016.
Conform HCL 202/15.11.2016 prin care a fost aprobata majorarea de capital 83.950.000 lei, Municipiul Timisoara mai are de cuprins in buget suma de 44.871.000 lei.
Până la ora limită de transmitere a ofertelor, a fost înregistrată o singură ofertă validă, din partea firmei ,,Termoficare Oradea”.
Aceasta este dispusă să transfere în conturile Colterm SA cantitatea de 219.000 certificate EUA, până în cel târziu 24.04.2019, la un cost total de 5.700.570 Euro (27.082.268 lei, la un curs de 4,7508 lei/Euro).
Pentru încheierea unui contract în vederea achiziționării certificatelor necesare pentru conformare, ofertantul solicită următoarele:
- plata în rate egale, până la data de 15 a fiecărei luni, dar nu mai târziu de 15.10.2019;
- constituirea unui depozit de minim 7 000 000 lei, într-un termen de maxim 48 ore după semnarea contractului, într-un cont de garanții la dispoziția ofertantului;
- oferta își va produce efectele doar sub condiția garantării integrale a resurselor financiare  de către Municipiul Timișoara conform contractelor mentionate și emiterea unui HCL în acest sens.
Având în vedere prevederile legale expuse în prezentul raport, precum și cele din legea 325/14.07.2006, Art.35 aliniat 1, litera e și Ordonanța 36/2006 art.5^2 aliniatul 1, apreciez că proiectul de hotărâre privind aprobarea graficului de plăți aferente contractului de achiziție certificate de gaze cu efect de seră (EUA) încheiat de Compania Locală de Termoficare Colterm SA cu Termoficare Oradea SA, îndeplinește condițiile pentru a fi supus dezbaterii și aprobării plenului consiliului local. 

